google/wiki40b huggingface dataset:
Johannes IX

Bakgrunn

Det vites ikke meget om Johannes IX før han ble pave. Han var sønn av en Rompoald. Man kjenner ikke til når han var fødtd, eller den nøyaktige dato han ble pave. Han ble ordinert prest i benediktinerordenen av pave Formosus. Med støtte fra en mektig familie fra Spoleto ble han valgt til pave i begynnelsen av 898, etter pave Teodor IIs tidlige død.

Pave

Utnevnelsen av Johannes til pave ble skarpt kritisert, og en gruppe utså en motpave, Sergius av Cere (som senere ble pave Sergius III). Johannes klarte imidlertid å vinne tilstrekkelig støtte for sin utnevnelse, og Sergius ble ekskommunisert og fordrevet fra Roma.
Johannes IX fordømte på en synode i Roma sergianerne, utferdiget bestemmelser vedrørrnde konsekreringen av utnevnte paver, og anerkjente Lambert av Spoleto som keiser. Under sitt pontifikat holdt han flere andre synoder, der han også fordømte Stefan VIIs avsettelse av flere prester, og de fikk tilbake sine embeder. Johannes beordret at både kirkelige og sivile myndigheter skulle forhindre at den barbariske skikk å plyndre biskops- og pavepalass ved dødsfall ble bekjempet. 
Ved en synode i Ravenna besluttee han at alle skritt skulle tas for å få en sluyt på volden som var så viden utbredt. Slaverne i Mähren vendte seg til pave Johannes om å få et eget hierarki for å på dette vis beholde sin selvstendighet mot trusselen fra germanerne. Uten å gi gehør til de brev han fikk tilsendt seg fra noen tyske biskoper, godkjente Johannes konsekrasjonen av en metropolitt og tre biskoper for den mähriske kirke.
På Johannes' mynt er keiser Lamberts navn preget sammen med hans eget. Han døde overraskende i år 900, uvisst hvilken dato, og ble begravd rett utenfor Peterskirken. Det utbrøt da nye stridighener blant romerske mektigste familier.
Mährens nasjonale fellesskap

Mährens nasjonale fellesskap (tsjekkisk: Moravská národní obec) er en partipolitisk uavhengig borgerforening som fokuserer på Mährens kultur, historie og mährisk samhold.  I praksis forsøker foreningen å oppnå klare politiske mål, eksempelvis gjenoppretting av den lovgivende forsamling på mährisk nivå. Foreningen ble grunnlagt i oktober 1990 i byen Brno, som oppfølger-organisasjonen etter den tidligere Forbudnet av Mährens Venner (Klub přátel Moravy), som ble grunnlagt 1985.  Foreningen har blant annet heist det gamle mähriske flagget på noen kommunale bygninger i regionen, og på hovedkontoret til regionsforsamlingen i regionen Sydmähren.  Mährens nasjonale fellesskap arrangerer også patriotiske marsjer og kulturelle feiringer.
Albertine Necker de Saussure

Liv og virke

Necker de Saussure var datter av den anerkjente sveitsiske forskeren, Horace Bénédict de Saussure, som sørget for at datteren fikk den beste utdannelsen som var tilgjengelig for kvinner på denne tiden. Saussure giftet seg med en kjent botaniker som var nevø og navnebror av kong Ludvig XVI sin finansminister, Jacques Necker. Hennes bror, Nicolas-Théodore de Saussure, var en kjent kjemiker og forsker på plantefysiologi. Necker de Saussure la stor vekt på likhet for alle mennesker, både menn og kvinner. Necker de Saussure led av døvhet gjennom store deler av livet sitt.
Hennes viktigste litterære arbeid, L'Education Progressive også kjent som Etude du Cours de la Vie som ble publisert i 1828, var en lang og innflytelsesrik studie om pedagogisk teori og utdannelse for kvinner. Dette arbeidet var delt inn i to deler, opprinnelig i tre bind som ble publisert suksessivt. De to første bindene tar for seg utdannelse generelt. Det tredje og siste bindet er spesielt viet til utdannelse for alle kvinner på lik linje med menn.
Saussure publiserte også en biografi om sin nære venn og kusine, gjennom ekteskap, Germaine de Staël. Dette verket ble publisert i 1821.
Nurk Twins

Starten

Nurk Twins begynte så vidt å øve høsten 1963, men historien startet for alvor våren 1964. Da fikk fem tenåringer spille rå rock på Stavanger stadion før en fotballkamp. Navnet tok de fra en artikkel om The Beatles, der det kom frem at John Lennon og Paul McCartney en gang hadde opptrådt som duo under navnet Nurk Twins. Høydepunktet til den første utgaven av Nurk Twins var uten tvil seieren i Nordisk mesterskap i rock i 1965, der gruppen slo selveste The Enemies. Premien var en plateinnspilling, men Nurk Twins benyttet seg ikke av muligheten.

Nye besetninger

På tampen av 1960-tallet kom også den første omveltningen i besetningen, Magne Høyland gikk ut, og bandet satset nå på mer bluesbasert materiale. Ved inngangen til 1970-tallet fremsto Nurk Twins som en rufsete hippiegjeng, i skarp kontrast til samtidige artister fra Rogaland. De nye medlemmene Per Lorentz Borsheim på gitar og vokal og Tor Salomonsen på orgel satte sitt preg på den nye utgaven, og musikken dreiet gradvis over mot progressiv rock. Midt på 1970-tallet var ingen av de fem opprinnelige medlemmene å finne i Nurk Twins.

Første plate

Etter flere utskiftinger, gikk endelig Nurk Twins i studio i 1978 for å spille inn sin første plate. Gruppen hadde på denne tiden opparbeidet seg et rykte i Bergen, og turen gikk derfor til Bergen Lydstudio, hvor LP-en ble innspilt med Trygve Thue som produsent. I ettertid er dette en bemerkelsesverdig plate, tatt i betraktning at deler av musikken og arrangementene og ikke minst gitarlyden har mye til felles med Dire Straits. Og dette var før det verdenskjente bandet hadde gitt ut sin første plate.

Oppløst

Det ble dessverre med den ene platen fra Nurk Twins. Ved inngangen til 1980-tallet var bandet oppløst. Siden den gang har Nurk Twins bare gjenoppstått for sporadiske gjenforeninger, opptak fra noen av dem finnes på den private utgivelsen Legenden levande fra 1998. Mange av medlemmene har gjort seg sterkt bemerket i andre sammenhenger. Magne Høyland dukket opp i Asfalt og Wasa Band. Høyland har i den senere tid vært vært fast medlem  i husbandet "Dickensbandet  på  puben Dickens i Stavanger siden 1989. Knut Køningsberg har deltatt i Stavangerensemblet og Sverre Erik Henriksen i Nøkken. Henriksen ble senere en av landets mest benyttede og anerkjente produsenter.
Tetrorea

Utseende

Stort sett middelsstore, mer eller mindre brune trebukker. Antennene er oftest omtrent så lange som kroppen, men kan være betydelig lengre.

Utbredelse

Slekten lever på New Zealand.
Neophasia

Utseende

Middelsstore (vingespenn 45-60 millimeter), slanke, kontrastrikt fargede sommerfugler. Neophasia menapia og hannen av N. terlooi er hvite med svarte tegninger, mens hunnen av N. terlooii har oransje grunnfarge. I alle fall forvingens forkant og spiss er svarte.

Levevis

Larvene lever oftest på ulike furu-arter (Pinus spp.), sjeldnere på andre bartrær i høytliggende barskoger. Disse artene hører til en ganske liten gruppe av dagsommerfugler som har larver på bartrær. Hannene svermer rundt furukronene. 
Neophasia menapia kan av og til blir så tallrik at den gjør skade på skogen.
Disse sommerfuglene besøker mange slags blomster, men er så trege at man lett kan fange dem med hendene.

Utbredelse

Slekten er utbredt langs vestkysten av Nord- og Mellom-Amerika, fra Britisk Columbia i nord til Mexico i sør, mot øst til Alberta, Sør-Dakota og Nebraska.
Wuyishan

Geologi

De fleste av fjelltoppene og høydene er av rød sandstein. Mange av dem er svært bratte, men samtidig flate på toppen. Elven Jiuqu Xi, 60 km lang, bukter seg ned i en dyp kløft mellom høydene. Med 2100 moh. er Wuyishan det høyeste området i Fujian.

Biologisk mangfold og naturmiljø

Wuyishan er det største og mest representative eksempel på biologisk mangfold i subtropisk skog i Kina og sydkinesisk regnskog. Økologien er intakt fra tiden før istiden for omkring 3 millioner år siden.
Området er relativt fritt for forurensing. Den kinesiske regjering satte den 31. januar 2005 her opp sin første stasjon for å måle luftkvalitet.
Pingbian Miao

Pingbian (kinesisk: 屏边苗族自治县; pinyin: Píngbiān miáozú Zìzhìxiàn) er et autonomt fylke for miaofolket i det autonome prefektur Honghe i provinsen Yunnan i Folkerepublikken Kina.
Befolkningen var på 143 487 innbyggere i1999.
Pommiers (Aisne)

Befolkningsutvikling

Antall innbyggere i kommunen Pommiers
Referanse: INSEE
Erik Ruuds mekaniske Verksted

Erik Ruuds mekaniske Verksted ble grunnlagt i 1898 av smedmester Erik Ruud i lokaler i Klingenberggaten i Kristiania. I 1917 flyttet firmaet inn i egne lokaler, en stor moderne verkstedbygning på Grefsen. Verkstedlokalene var på 6000 kvm. og tomta på ca. 22 mål. Firmaet var et av landets største bro- og jernkonstruksjonsverksteder. I perioden fra 1924 til 1934 bygde det over 57% av landets jernbane- og veibroer. Dessuten leverte det en rekke store jernkonstruksjonsbygg i inn- og utland. Firmaet produserte også større og mindre takanlegg, turbinrør, platearbeider, maskinarbeider og jernarbeider, så som rekkverk, dører og vinduer.
Lokalene brukes i dag (2014) av Celsa Steelservice AS.
Telč

Geografi

Byen ligger ved foten av de Böhmisk-Mähriske høylandene omgitt av sjøer og ved utløpet av elven Telčský potok hvor denne renner ut i Taya.

UNESCOs begrunnelse

Bygningene i Telc som ligger på en høyde i landskapet, var opprinnelig oppført i tre. Etter en brann sent på 1300-tallet, ble byen gjenoppført i steinmateriale og ytterligere vernet mot brann ved at den ble omgitt av kunstige sjøer. Stedets gotiske slott ble gjenreist i høygotisk stil sent på 1400-tallet.
Sunnansjö (Dalarna)

Sunnansjö er et tettsted i Ludvika kommune i Dalarnas län i landskapet Dalarna i Sverige. I 2010 hadde tettstedet 560 innbyggere.
Kanadatrane

Taksonomi

Kanadatrane ble tidligere regnet til slekten Grus, men «HBW and BirdLife International Illustrated Checklist of the Birds of the World» plasser arten i Antigone, i henhold til del Hoyo et al. (2014). Noen velger imidlertid fortsatt å plassere disse som basale arter i slekten Grus, men slekten blir da i henhold til Krajewski et al. (2010) parafyletisk.

Beskrivelse

Kanadatraner varierer mye i størrelse. Nominatformen og underartene rowani og tabida viser en gradvis morfologisk endring. Sistnevnte er betydelig større og består av fem populasjoner som også viser morfologiske forskjeller, men disse er fortsatt lite studert. Nominatformen blir omkring 120 cm høy. Hannen veier cirka 3 750 g og hunnen 3 350 g. Til sammenligning veier hannen av underarten A. c. tabida cirka 5 390 g og hunnen 4 300 g. Vingespennet utgjør omkring 160–210 cm.
Kanadatraner har unison grå fjærdrakt, som lysner litt oppover halsen mot hodet, som også er fjærkledd (med unntak for den bare røde huden i pannen. De forskjellige underartene varierer mer i størrelse enn utfarging. De tre nordligste underartene er trekkfugler, som ofte er mer brune enn grå under trekket. Dette skyldes imidlertid at fjærdrakten farges av sølebad.

Habitat

Habitatet består av grunne våtmarksområder og fuktig gressland i brede elvedaler og langs innsjøer. Arten har også tatt i bruk dyrket mark.

Atferd

Arten hekker på åpen våtmark. De tre nordligste underartene hekker i mange ulike typer våtmark, mens de sørlige også hekker på savanne, prærie og beiteland med mer.
Gonatium rubellum

Utseende

Gonatium rubellum er en liten edderkopp, hunnen er mellom 3,0 og 3,4 millimeter lang (kroppens lengde), mens hannen er mellom 2,5 og 2,7 mm. Kroppen er todelt i en bakkropp (abdomen) og en forkropp (prosoma eller cephalothorax). Forkroppen er bredt oval, litt flat og forholdsvis liten. Bakkroppen hos hunnen er stor og kuleformet. Avstanden fra det fremste øyet til hodets fremkant er forholdsvis stor, mye mer enn to ganger øyets diameter.
Artene i denne slekten er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.
Flypsykologi

Flypsykologiske tester

Flyselskapene har vanligvis samarbeid med flypsykologer som utfører psykologiske tester på flygerne før ansettelse. Ved opptak til de militære flyskolene er det også vanlig med slike flypsykologiske tester. Det er likevel ikke vanlig at søkerne til private flyskoler får utført slike psykologiske tester før de begynner utdannelsen. Det finnes flere private psykologfirmaer som tilbyr slike tester.

Krav til eksamen i flypsykologi

I Norge ble det på midten av 1990-tallet innført eksamen i flypsykologi for de som skal ta teorieksamen for flysertifikater. Innehavere av eldre flysertifikater har sluppet å ta denne eksamenen. Det har i noen år vært krevet slik eksamen for å fly i utlandet, men fra 1. april 2012 ble det krav til slik eksamen også for å fly småfly i Norge. Denne fristen er likevel utsatt noe, og det er usikkert når kravet kommer. Det er tilsvarende krav til eksamen i flymedisin. Eksamenen i begge fagene kalles med et samlebegrep for "MYB – menneskelige ytelser og begrensninger". Den avholdes som flervalgseksamen (multiple choice) på samme datoer som de andre teorifagene til privatflysertifikat som offentliggjøres på hjemmesiden til Luftfartstilsynet.
Det har vært arrangert kurs av flyklubber til støtte for de som må ta disse eksamenene. Dette gjelder mange eldre flygere som ikke har fersk eksamensrutine.
Lycosphingia hamatus

Utseende

En middelsstor (vingespenn ca. 60 millimeter), gulbrun svermer med ganske små vinger sammenlignet med kroppen. Forvingens spiss er formet som en krok.
Forvingen er delt i en ytre, mørkere og en indre, lysere del med en skrålinje omtrent i midten. Videre har vingen en svart flekk ved roten og en like innenfor bakhjørnet. Bakvingens ytterkant er innbuktet slik at for- og bakhjørnene blir framskytende.

Utbredelse

Arten er utbredt i tropisk Afrika, fra Liberia i vest til Uganda i øst og Angola i sør.
Hemerobius stigma

Utbredelse

Hemerobius stigma finnes i hele Norge, og er ganske vanlig.

Utseende

Hemerobius stigma er en ensfarget brunlig bladlusløve. Kroppen varierer , men er vanligvis omtrent 10 mm. lang. Hodet er nedoverbøyd, med munndelene på undersiden (ortognath).
Hemerobius stigma har en bue, en tilbakeløpende tverribbe i framvingen. Den tilbakeløpende tverribben er den første, nærmest kroppen, mellom de to første årene langs vingeframkanten (costa og subcosta). Vingene varierer mye med flekker, mønster.
Slektene Megalomus, Hemerobius og Wesmaelius har alle to rekker av skråstilte tverribber i bakvingene.
Artene i slekten Hemerobius kan være vanskelige å skille fra hverandre. For enkelte arter er bare hannens genitalia som er et sikkert artskjennetegn. Hunner kan vanskelig artsbestemmes når de er nyklekte, eldre hunner kan artsbestemmes ut fra genitaliene, men dette medfører disseksjon.

Levevis

Hemerobius stigma er rovdyr og lever vanligvis av bladlus. Arten er tilknyttet barskog.
Parazosne

Utseende

Middelsstore, blankt svarte trebukker med blåaktig eller grønnlig metallisk glans. Dekkvingene har lyse flekker. Pronotum er sylindrisk og mye smalere enn de nesten jevnbrede dekkvingene, som er grovt punkterte med rettvinklede "skuldre".

Levevis

Larvene lever vanligvis i stammene på storvokste urter.

Utbredelse

Slekten finnes på Filippinene og Sulawesi.
Ray Harryhausen

Priser og heder

Han har, ved siden av en æres-Oscar, vunnet to Saturn Award (1975 & 1992) og en Annie ved Annie Awards (2003).
Harryhausen fikk i 2003 en stjerne på Hollywood Walk of Fame.
1998 kom dokumentarfilmen The Harryhausen Chronicles, som omhandler Harryhausens liv og innflytelse i filmens verden.
Jesu fristelse

Jesu fristelse viser til en hendelse som er beskrevet i Evangeliene. Historien forteller at etter at Jesus Kristus ble døpt av Johannes Døperen ble han av Den hellige ånd drevet ut i ødemarken, hvor han oppholdt seg i førti dager.
Den mest detaljerte versjonen finnes Evangeliet etter Lukas, fjerde kapittel. I ødemarken ble han tre ganger fristet av Djevelen. Han spiste ikke under oppholdet, og den første fristelsen bestod i at Djevelen oppfordret ham til å vise at han var Guds sønn ved å gjøre om en stein til et brød. Jesus svarte «Mennesket lever ikke av brød alene». Deretter førte Djevelen ham til et høyt fjell, og tilbød ham makt over hele verden. Jesus svarte «Herren din Gud skal du tilbe, og ham alene skal du tjene». Den siste fristelsen bestod i at Djevelen tok Jesus med til Jerusalem og stilte ham opp på tempelmuren, muligens ifølge rabbinsk forventning. Han oppfordret Jesus til å kaste seg ut og la engler redde seg. Jesus svarte «Du skal ikke sette Herren din Gud på prøve». Etter at alle de tre fristelsene var blitt avvist lot Djevelen Jesus være i fred en stund.
Historien om fristelsen brukes som grunnlag for å kalle Jesus for «den nye Adam», som motstod Djevelens tilnærminger der den første Adam falt. Den er også grunnlaget for at fastetiden varer i nettopp førti dager.
Pseudiphra

Utseende

Middelsstore, slanke, brokete trebukker. De er er gjerne for det meste mørkt fargede, men pronotum kan være oransjerødt, dekkvingene gulbrune. Antennene er lengre enn kroppen og tynne. Pronotum er tønneformet, lengre enn bredt, innsnevret ved roten. Dekkvingene er parallellsidige, beina ganske lange med noe klubbeformede lår.

Utbredelse

Slekten er utbredt i Sørøst-Asia: de sørligste øyene i Japan, Taiwan, Filippinene, Borneo og Vest-Malaysia.
Nanotermitodius

Utseende

En liten (ca. 2,5 millimeter), knudrete, brunsvart gjødselbille. Hodet er kort og bredt, snuten (clypeus) med to tenner, fasettøynene litt utstående. Pronotum har en nokså dyp, vid tverrfure og sju opphøyde lengdekjøler som er avbrutte av tverrfuren. De ytterste kjølene ligger langs ytterkanten. Dekkvingene er avmalnende bakover, nokså knudrete, hver dekkvinge med to kraftige lengderibber i hele lengden. Forbeina er ganske små og spinkle, uten tenner på leggen, bakbeina derimot noe forstørrede.

Levevis

I alle fall noen av Rhyparini lever sammen med termitter. Denne arten er funnet mellom løvstrø.

Utbredelse

Arten lever i Mexico.
Lurøy

Geografi

Den grenser i nordøst mot Rødøy og i øst mot Rana. Over fjordene i sør ligger Nesna og Dønna, ute i havet mot i vest er Træna.  Den er beliggende tett opptil Polarsirkelen. Det høyeste punktet i kommunen er Strandtindan (1173,5 moh), som danner grensepunkt mot både Rødøy kommune i nord og Rana kommune i øst.
Lurøys kommunesenter ligger delt mellom øyene Lurøya og Onøya, sammenlenket med bru og utrustet med nytt rådhus på Onøy i 2005.   Andre tettsteder er Solværøyene med fergestedet Sleneset med om lag 330 innbyggere, Lovund med om lag 300 innbyggere, Hestmona, Nesøya, Aldra, Stigen og om lag 1 370 mindre øyer og skjær.  Kystriksveien (Riksvei 17) passerer gjennom Lurøy, mer spesifikt tettstedet Stokkvågen.

Historie

Kommunen ble opprettet i 1837.  
Ved møte på Lurøy tingsted ble det i 1775 vedtatt etablering av omgangsskole i Rødøy prestegjeld, der Lurøy var en av fire fjærdinger, og hadde sine årlige runder fra 1780 til 1891, avbrutt av nybygd fastskole på Snertneset, Onøy (1847–1860).  Ny barneskole tilkom i 1965 og ungdomsskole i 1976.
Lurøyskjelvet er et jordskjelv i 1819 som strakte seg fra Lurøy til svenskegrensen. Det regnes som det sterkeste jordskjelvet i Norge i historisk tid frem til jordskjelvet på Svalbard den 21. februar 2008.
Lurøy ble eget prestegjeld i 1823.  Kirka er et ankerfeste og kulturminne i kommunen, og kirkestedet hvor kirka er plassert, har vært det samme siden den første kirke ble satt opp her en gang på 1400-tallet. Dagens kirke er en korskirke fra 1812, den sjette eller syvende kirke på dette sted, og kommunens tusenårssted.
Stormannen Mikkelborg bodde på Lurøy Gård allerede på 1500-tallet, et eierskap som har vært delt med slekten etter Petter Dass.  «Gamlehagen» på Lurøy Gård utviklet seg i 1740-1900 og viser en overraskende renessansestil, som i dag utnyttes i turistøyemed.
Under andre verdenskrig var motstandsmannen John Kristoffersen aktiv i den såkalte «Lurøyaffæren», som hadde sin base på nordre Onøy. Tyskerne bygde dessuten Grønsvik hærkystfort like nord for Stokkvågen, som et ledd i forsvaret av fjordinnløpet til Mo i Rana. Fiskerkommunen fikk i 1988 eget kystlag, som hver pinse arrangerer «Kystlagsdagene».  Kystkvinnebautane ble reist i 1995, til minne om en viktig ressurs i et typisk fiskersamfunn.  I dag er fremdeles primærnæringene sentrale.  Lurøy frembrakte en av de tidligste laksefarmer, og akvakultur antas å forbli en økende næring.

Næringsliv

Fiske. Kvarøy Fiskeoppdrett.

Politikk

Tradisjonelt sterk Ap-kommune. Steinar Joakimsen var ordfører fra 1988 til 2007. Før dette var Johannes Bentzen (Sp) ordfører. Kommunestyret har 19 medlemmer.

Demografi

Kommenen har 23,4 % andel barn og unge 0-17 år og en andel 5,8 % eldre 80 år og over. 1 % av innbyggerne har innvandrerbakgrunn, vestlig. Befolkning per km²: 7,7.
Isolerte folk

Isolerte folk eller ukontaktede urfolk er folkegrupper og samfunn som lever eller har levd, enten ved valg (folk som lever i frivillig isolasjon) eller ved omstendighet, uten noen betydelig kontakt med det globaliserte samfunn. Få mennesker har forblitt helt og holdent uten kontakt og ikke kontaktet av den globale sivilisasjon. Aktivister for urfolks rettigheter (de rettigheter som eksisterer i anerkjennelse av de særskilte forholdene til urbefolkningen), krever at slik grupper skal forbli etterlatt alene og uforstyrret. De hevder at kontakt vil forstyrre deres rett til selvbestemmelse. 
De fleste isolerte samfunn i dag er lokalisert i tette skogområder i Sør-Amerika, Ny-Guinea og India. Kunnskap om deres eksistens kommer hovedsakelig fra sjeldne og tidvis voldelige møter med nabostammer, og fra filmopptak fra fly. Isolerte stammer kan også mangle immunitet til vanlige sykdommer, hvilket kan drepe et stort antall av deres folk ved kontakt med den ytre verden.
Et eksempel på et isolert folk er en gruppe ukontaktede indianerne i Amazonas som i tiden rundt 2007 ble fotografert fra fly. 21 indianere, flest kvinner og barn, ble observert på elvebredden til Rio de Las Piedras i Madre de Dios-regionen i peruansk Amazonas. Området der de holder til er under sterkt press fra illegal hogst, og trues i tillegg av peruanske myndigheters planer om dramatiske utvidelse av oljevirksomheten i Amazonas.
Maggot

Fluelarver er benevnelsen på larver, av noen høyere fluer, kanskje særlig fra familien spyfluer  (Calliphoridae). Fluelarver er vermiforme, det vil si larver uten bein eller et avgrenset hode. De kan også omtales som mark eller makk. Brukt som agn i sportsfiske kalles de gjerne maggot.

Fiske

Maggot brukes som agn i sportsfiske. Blant annet vinterstid ved isfiske etter røye. Om sommeren brukes maggot helst som agn i fiske etter ørret.

Sårbehandling

Bruk av fluelarver for sårbehandling har vært kjent siden antikken, metoden er både billig, sikker og effektiv. Sterile larver plasseres i sår hos mennesker eller dyr, hvor larvene spiser dødt vev, men lar levende vev være i fred. Det er usikkert om sekreter fra larvene har noen effekt på bakterievekst, siden forskjellige studier har gitt motstridende resultater, og enkelte arter av bakterier kan være naturlig resistente mot sekretet. I 2008, ble slik sårbehandling brukt ved omtrent 1000 medisinske sentre i Europa og over 800 medisinske sentre i USA.

Rettsmedisin

Innen rettsmedisinen kan larver eller andre dyr som livnærer seg av kadavere, påvise når et dødsfall inntraff. Siden hver art har sin egen utviklingstid fra egg til voksen (imago), og utviklingen har kjente variabler med temperatur, kan dødstidspunktet bestemmes etter larvenes alder.
Perfect Life

«Perfect Life» (norsk oversettelse: perfekt liv) er en sang fra 2017, fremført av den tyske sangeren Levina. Sangen var Tysklands bidrag i Eurovision Song Contest 2017 etter at Levina vant den tyske finalen Unser Song 2017. I Eurovision Song Contest ble sangen nummer 25 av 26 med 6 poeng.
Seiling under Sommer-OL 2012 – Laser menn

Baneområder

Baneområdene P (Portland), N (Nothe), W (West) og S (South) ble brukt. Idealtiden for første båt var 60 minutter i kvalifiseringsrundene, og 30 minutter i medaljeseilasene.